Nuoširdžiai dėkoju visiems darbuotojams, tėveliams, buvusiems mokiniams, parėmusiems gimnaziją praėjusiais metais, pervedant 2 procentus gyventojų pajamų mokesčio sumos. Jūsų parama mums labai reikalinga, siekiant sudaryti tinkamas sąlygas mokymuisi, modernizuojant gimnazijoje ugdymo procesą, skatinant mokinius už įvairius pasiekimus moksle ir popamokinėje veikloje.

Primenu, kad vadovaujantis LR Gyventojų pajamų mokesčio įstatymu, kiekvienam Lietuvos Respublikos piliečiui yra suteikiama galimybė iki 2% nuo per metus sumokėto pajamų mokesčio pervesti pasirinktai ne pelno organizacijai. Jeigu tokia organizacija nebus nurodyta, pinigai atiteks valstybei. Taigi, galite paremti gimnaziją nieko neprarasdami. Tai galima atlikti iki 2015 m. gegužės mėnesio 4 d.

Paramos skyrimo būdai:

1. **Paprasčiausias būdas** - užpildyti [FR0512\_2 formą](http://www.pifas.org/uploads/documents/fr05122.pdf) internetu. Reikia savo internetinės bankininkystės pagalba prisijunti prie Valstybinės mokesčių inspekcijos EDS (Elektroninio deklaravimo sistemos) ir užpildyti FR0512\_2 formą.

2. **Antras būdas** - užpildyti atspausdintą [FR0512\_2 formą](http://www.pifas.org/uploads/documents/fr05122.pdf) ranka.

**Formą užpildyti Jums maloniai padės gimnazijos raštinės ir buhalterijos darbuotojos.**

\* Forma turi būti pildoma juodu arba tamsiai mėlynu rašikliu (rašalu);  
\* Pildyti didžiosiomis spausdintomis raidėmis;  
\* Raidės ir skaičiai turi būti įrašyti tiksliai į jiems skirtas vietas;  
\* Brūkšneliai tarp raidžių ar skaičių turi būti įrašyti atskiruose langeliuose;  
\* Nepildomuose laukeliuose nieko nerašykite.

Formos pildymui reikalinga informacija (pagal formos langelių numeraciją):

1 – įrašykite savo asmens kodą

2- įrašykite savo telefono numerį (kodą ir numerį)  
3V– įrašykite savo vardą

3P – įrašykite pavardę  
4 – įrašykite savo gyvenamąją vietą (miestas, gatvė, namo nr., buto nr.)  
5 – įrašykite mokestinį laikotarpį (2014)

6S- uždėkite kryželį

6A- nepildyti

7S; 7A – pažymėti kryželiu priklausomai nuo asmeninio pasirinkimo (daugiau informacijos [formos pildymo instrukcijoje](http://www.pifas.org/uploads/documents/in05122_1.doc))

E1 – įrašykite 2

E2 - įrašykite paramos gavėjo (mūsų mokyklos) įmonės kodą: 191130830

E3 - įrašykite paramos gavėjo pavadinimą – Rietavo Lauryno Ivinskio gimnazija

E4 - įrašykite 2,00

E5 - turi būti užpildomas, jei pajamų mokesčio dalį pageidaujate skirti ilgiau kaip vienerius metus. Tokiu atveju E5 laukelyje turi būti įrašomi laikotarpio pabaigos metai, t.y. paskutinis mokestinis laikotarpis, kurio pajamų mokesčio dalį prašoma pervesti. E5 laukelyje įrašomas laikotarpis neturi būti ilgesnis kaip 5 metai, pradedant skaičiuoti nuo prašymo 5 laukelyje nurodytų metų. Pavyzdžiui, siekiant paskirti 2014, 2015, 2016, 2017, 2018 mokestinių laikotarpių pajamų mokesčio dalį, pakaks pateikti tik vieną šių metų prašymą, kurio E5 laukelyje yra įrašyti 2018 m. Atsižvelgiant į tokį prašymą, pajamų mokesčio dalis bus pervesta automatiškai 2014, 2015, 2016, 2017, 2018 mokestinių laikotarpių pajamų, todėl 2015–2018 m. laikotarpio prašymų jums teikti nereikės.

Formos apačioje pasirašykite ir parašykite savo vardą bei pavardę.

Jei spausdinsite anketą pildyti ranka, prašome atkreipti dėmesį, kad ji užimtų visą lapą, t.y., spausdinamo PDF dokumento mastelis būtų 100% (automatinė nuostata "*Fit to Page*" netinka).

Užpildytą formą paramos davėjas turi pristatyti į VMI užklijuotame voke su parašu arba perduoti per mokinį mokyklai.

**VMI Plungės poskyris**

Oginskių g. 8, LT-90311 Rietavas; telefonas  8 448 68 079

Vytauto g. 14, LT-90123 Plungė; telefonas 8 448 74 170

|  |
| --- |
|  |
|  |
|  |
|  |

**Gegužės 4 d. – paskutinė diena pateikti prašymo FR0512\_2 formą.**

*Prašyčiau Jūsų prisidėti prie gimnazijos siekiamybių ir dėkoju už pagalbą.*

Gimnazijos bendruomenės vardu   
direktorė Dalia Baliutavičienė